Iga aastaga on meile tublisti juurde tulnud elektripaigaldisi, millele on üldise võrguga rööbiti ühendatud mõni mikrotootmisseade, mis genereerib elektrienergiat ning seda on võimalik majapidamises endal ära kasutada ja ülejääk üldise võrgu kaudu maha müüa. Olgu see päikeseelektrijaam, väike tuulik või mõni muu seade – reeglid on samad ning kirjas võrgueeskirjas ja elektrituruseaduses. Üks osa sellest põnevast tegevusest on kuni eelmise aasta lõpuni kehtinud seaduseregulatsioon, mille järgi oli võimalik taotleda ja saada taastuvenergia toetust.
#000001
Olukord, milles majapidamises on kõik seadmed välja lülitatud ning PEJ poolt toodetud elektrienergia antakse võrku. PEJ toodab elektrienergiat jaotades selle võrdselt elektripaigaldise faaside (L1, L2, L3) vahel, vt Joonis 1.
#000008
Kahjuks moodustavad sellised majapidamised päris suure hulga. Selliseid elektripaigaldisi iseloomustab suur koormuste asümmeetria faaside vahel. Hajaasustusega aladel, kus on pikad elektriliinid ja pigem väiksema võimsusega (25 – 100kVA) jaotustrafod, põhjustavad sellised paigaldised sageli suuri pingekõikumisi, mis võivad ulatuda rohkem kui 20% nimipingest. Reeglina põhjustavad taolist anomaaliat 1-faasilised, suure võimsusega tarvitid, mida leiab pea igast kodust. Vaatame seda olukorda lähemalt, vt Joonis 3.
#000020